CELEX: 32005R0634
Language: fi
Date: 2005-04-26 00:00:00
Title: Komission asetus (EY) N:o 634/2005, annettu 26 päivänä huhtikuuta 2005, tiettyjen tavaroiden luokittelusta yhdistettyyn nimikkeistöön

27.4.2005   
            
            
               FI
            
            
               Euroopan unionin virallinen lehti
            
            
               L 106/7
            
         
      KOMISSION ASETUS (EY) N:o 634/2005,
   annettu 26 päivänä huhtikuuta 2005,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä huhtikuuta 2005.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 493/2005 (EUVL L 82, 31.3.2005, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna vuoden 2003 liittymissopimuksella.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Audiotaajuusvahvistin, jossa on digitaalinen äänidekooderi, digitaalinen ääniprosessori monikanavaisten äänitehosteiden luomiseksi (surround-ääni) ja ohjauspiirit videokuvan ja äänen synkronointia varten
                              Laitteella pystytään ottamaan vastaan signaaleja eri lähteistä (esim. DVD-soittimesta, satelliittivirittimestä, kasettisoittimesta ja videonauhurista). Nämä signaalit voidaan dekoodata ja muuntaa digitaali-analogiamuuntimissa ennen niiden vahvistamista.
                           
                        
               
                  8518 40 99
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten ja CN-koodien 8518, 8518 40 ja 8518 40 99 nimiketekstien mukaisesti.
                  Äänisignaalien dekoodaamista ja käsittelyä pidetään osana audiotaajuuden vahvistamista.
                  Koska videokuvaan liittyvä toiminto on pelkästään ääni- ja videosignaalien synkronointia, laite luokitellaan nimikkeeseen 8518.
               
            
                  
                              2.
                           
                           
                              Laite, jossa on:
                              
                                          —
                                       
                                       
                                          AM/FM-radiovastaanotin,
                                       
                                    
                                          —
                                       
                                       
                                          monikanavainen vahvistin, ja
                                       
                                    
                                          —
                                       
                                       
                                          digitaalinen ääniprosessori.
                                       
                                    Tämä laite on tarkoitettu kodin viihde-elektroniikaksi ja se esitetään tullille yhdessä kauko-ohjaimen kanssa.
                           
                        
               
                  8527 39 80
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XVI jakson 3 huomautuksen sekä CN-koodien 8527, 8527 39 ja 8527 39 80 nimiketekstien mukaisesti.
                  XVI jakson 3 huomautuksen mukaisesti tämän yhdistelmälaitteen pääasiallisen toiminnon suorittava osa on radiovastaanotin.
                  Äänen vahvistuksen ja käsittelyn katsotaan olevan toissijaisia toimintoja verrattuna radiolähetysten vastaanottoon.
                  Näillä perusteilla tämä yhdistelmälaite luokitellaan yleisradiovastaanottimeksi CN-koodiin 8527 39 80.
               
            
                  
                              3.
                           
                           
                              Laite, jossa on:
                              
                                          —
                                       
                                       
                                          AM/FM-radiovastaanotin,
                                       
                                    
                                          —
                                       
                                       
                                          monikanavainen vahvistin,
                                       
                                    
                                          —
                                       
                                       
                                          digitaalinen ääniprosessori, ja
                                       
                                    
                                          —
                                       
                                       
                                          ohjauspiirit videokuvan ja äänen synkronointia varten.
                                       
                                    Tuote on tarkoitettu kodin viihde-elektroniikaksi ja sillä voidaan vastaanottaa signaaleja eri lähteistä (esim. DVD-soittimesta, satelliittivirittimestä, kasettisoittimesta ja videonauhurista) ja se esitetään tullille yhdessä kauko-ohjaimen kanssa.
                              Äänisignaalit voidaan dekoodata ja muuntaa analogia-digitaalimuuntimissa ennen niiden vahvistamista.
                           
                        
               
                  8527 39 80
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XVI jakson 3 huomautuksen sekä CN-koodien 8527, 8527 39 ja 8527 39 80 nimiketekstien mukaisesti.
                  XVI jakson 3 huomautuksen mukaisesti tämän yhdistelmälaitteen pääasiallisen toiminnon suorittava osa on radiovastaanotin.
                  Äänen vahvistuksen ja käsittelyn katsotaan olevan toissijaisia toimintoja verrattuna radiolähetysten vastaanottoon.
                  Koska videokuvaan liittyvä toiminto on pelkästään ääni- ja videosignaalien synkronointia, tuote luokitellaan nimikkeeseen 8527.
                  Näillä perusteilla tämä yhdistelmälaite luokitellaan radiovastaanottimeksi CN-koodiin 8527 39 80.
               
            
                  
                              4.
                           
                           
                              Nestekidenäyttöinen värimonitori, jonka kuvaruudun läpimitta on 38,1 cm (15″) leveys 30,5 cm, korkeus 22,9 cm, syvyys 8,9 cm ja jonka
                              
                                          —
                                       
                                       
                                          kuvan erottelukyky on enintään 1 024 × 768 kuvapistettä (pikseliä),
                                       
                                    
                                          —
                                       
                                       
                                          virkistystaajuus on 30–80 kHz (horisontaalinen) ja 56–75 Hz (vertikaalinen).
                                       
                                    Tuotteessa on seuraavat liitännät:
                              
                                          —
                                       
                                       
                                          VGA:n tuloliitäntä,
                                       
                                    
                                          —
                                       
                                       
                                          DVI:n tuloliitäntä,
                                       
                                    
                                          —
                                       
                                       
                                          BNC:n tulo- ja lähtöliitäntä,
                                       
                                    
                                          —
                                       
                                       
                                          S-videon (Y/C) tulo- ja lähtöliitäntä,
                                       
                                    
                                          —
                                       
                                       
                                          audion tulo- ja lähtöliitäntä.
                                       
                                    Tuotteella voidaan toistaa useista eri lähteistä, kuten automaattisesta tietojenkäsittelykoneesta, suljetun piirin televisiojärjestelmästä, DVD-soittimesta tai videokamerasta, vastaanotettuja signaaleja.
                           
                        
               
                  8528 21 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8528, 8528 21 ja 8528 21 90 nimiketekstien mukaisesti.
                  Tuotetta ei voida luokitella alanimikkeeseen 8471 60, sillä monitori ei ole sellainen jota käytettäisiin pelkästään tai pääasiallisesti automaattisissa tietojenkäsittelyjärjestelmissä (ks. 84 ryhmän 5 huomautus), sen vuoksi, että sillä voidaan toistaa signaaleja useista eri lähteistä.
                  Tuotetta ei myöskään voida luokitella nimikkeeseen 8531, sillä sen tehtävä ei ole visuaalinen ilmaisu merkkien antamista varten (ks. harmonoidun järjestelmän nimikettä 8531 koskevien selittävien huomautusten D kohta).
               
            
                  
                              5.
                           
                           
                              Järjestelmä, jossa on:
                              
                                          —
                                       
                                       
                                          keskusyksikkö ja siihen liitettävä näppäimistö, hiiri ja näyttö (henkilökohtainen tietokone),
                                       
                                    
                                          —
                                       
                                       
                                          keskusyksikkö (palvelin), ja
                                       
                                    
                                          —
                                       
                                       
                                          tarkkuusskanneri.
                                       
                                    Tarkkuusskanneriin kuuluu kehykseen asennettu anturiohjain (”scanner sensor support”).
                              Anturiohjain on varustettu erilaisilla antureilla, joilla mitataan paperin laatua sen kosteuden, lämpötilan, painon jne. kannalta.
                              Se liikkuu kehyksessä edestakaisin keräten tietoja infrapuna- tai lasersäteellä tai muulla mittausmenetelmällä. Nämä tiedot lähetetään palvelimen kautta henkilökohtaiseen tietokoneeseen, joka käsittelee tiedot paperin laadunvalvontaa varten.
                              Henkilökohtaisella tietokoneella käsiteltyjä tietoja käytetään paperinvalmistuslaitteiden tuottaman laadun säätämisessä. Nämä laitteet eivät kuulu järjestelmään.
                           
                        
               
                  9032 89 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 90 ryhmän 7 huomautuksen b alakohdan sekä CN-koodien 9032, 9032 89 ja 9032 89 90 nimiketekstien mukaisesti.
                  Harmonoidun järjestelmän 84 ryhmän 5 huomautuksen B kohdan mukaisesti järjestelmää ei voida luokitella nimikkeeseen 8471, koska sillä suoritetaan 84 ryhmän 5 huomautuksen E kohdan mukaisesti muita erityistoimintoja kuin tietojenkäsittelyä.
                  Järjestelmä on muiden kuin sähköisten suureiden automaattiseen säätöön käytettävä automaattinen säädin, jonka toiminta perustuu säädettävänä olevan tekijän mukaan vaihtelevaan sähköilmiöön (90 ryhmän 7 huomautuksen b alakohta).